Diari Oficial de la Generalitat Valenciana


Sumari del DOGV 6498, del 08-04-2011 (2011/4023)

RESOLUCIÓ de 4 d'abril de 2011, del director de l'Institut Cartogràfic Valencià, per la qual es convoquen tres beques per a la realització de pràctiques professionals en matèria de desenrotllament, aplicació de noves tecnologies i optimització de processos cartogràfics en l'ICV.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6498

Data del DOGV
:   08-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/4023


Data del document
:   04-04-2011

Organisme emissor
:   Institut Cartogràfic Valencià

Tipus de document
:   Resolució

Anàlisi jurídica

 Descriptors 

:   * Institut Cartogràfic Valencià
    * ajuda pública

RESOLUCIÓ de 4 d'abril de 2011, del director de l'Institut Cartogràfic Valencià, per la qual es convoquen tres beques per a la realització de pràctiques professionals en matèria de desenrotllament, aplicació de noves tecnologies i optimització de processos cartogràfics en l'ICV. [2011/4023]  
L'Institut Cartogràfic Valencià, segons la Llei 9/1997, de 9 de desembre, de la Generalitat Valenciana, té atribuïdes, entre altres, les competències per a la investigació i desenrotllament de noves tècniques en el domini de l'enginyeria geodèsica, cartogràfica i topogràfica, tasques que recolzen l'elaboració, reproducció i distribució de treballs cartogràfics de base.   
Per al millor compliment de les funcions encomanades en la Llei 9/1997, l'Institut Cartogràfic Valencià necessita fomentar la formació i investigació de noves tecnologies de producció i optimització de processos, oferint l'oportunitat d'evolucionar materials i mètodes cap a altres de major eficàcia i eficiència, així com l'elaboració de nous productes i servicis, amb el consegüent benefici del ciutadà.  
  
L'Institut Cartogràfic Valencià considera convenient que en el desenrotllament dels projectes d'investigació de l'entitat, existisca un equip multidisciplinari, per això, sent que en la base segona de la Resolució del president del Consell Rector de l'ICV de data 15 d'abril de 2010 (DOCV 6268, de 17 de maig de 2010), modificada parcialment mitjançant la Resolució del president del Consell Rector de l'ICV de data 10 de febrer de 2011 (DOCV 6467, de 24 febrer de 2011), per la qual s'aproven les bases reguladores per a la concessió d'ajudes per a la realització de pràctiques professionals en matèria de desenrotllament, aplicació de noves tecnologies i optimització de processos cartogràfics, correspon al director de l'ICV promoure la convocatòria pública de beques es procedix a convocar tres beques per a la realització de pràctiques professionals en matèria de desenrotllament, aplicació de noves tecnologies i optimització de processos cartogràfics en l'ICV.  
La present convocatòria no contravé la política de la competència de la Unió Europea, i no resulta d'aplicació l'article 107, apartat 1, del Tractat de Funcionament de la Unió Europea, TFUE. Tot això, de conformitat amb el que establix l'article 7, apartat 4, del Decret 147/2007, de 7 de setembre, del Consell, que regula el procediment de notificació i comunicació a la Comissió Europea.  
  
Decrete:  
  
Primer   
Procedir a la convocatòria pública de tres beques, per a la realització de pràctiques professionals en matèria de desenrotllament, aplicació de noves tecnologies i optimització de processos cartogràfics en l'Institut Cartogràfic Valencià i aprovar les bases per les quals s'ha de regir la present convocatòria, que figuren unides a la present resolució.  
La convocatòria de tres beques, per a les titulacions següents:  
- Una beca per a enginyers/es tècnics en Topografia o enginyers/es en Geodèsia.  
- Una beca per a enginyers/es tècnics en Informàtica o enginyer/es o llicenciat/des en Informàtica.  
- Una beca per a enginyers/es tècnics agrícoles.  
  
Segon   
L'import total de la beca serà finançat amb càrrec a la línia SE000986, del pressupost assignat a l'ICV per la Generalitat Valenciana per als exercicis 2011 i 2012, en este últim, supeditat o condicionat l'import corresponent a la dita anualitat, a l'existència de crèdit, adequat i suficient en els Pressupostos de la Generalitat assignats a l'ICV.   
  
  
Tercer  
Contra la present resolució, que posa fi a la via administrativa, es podran interposar els recursos següents:   
A) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que establixen els articles 10.1.a) de la Llei 29/1998, de 13 de juliol, Reguladora de la Jurisdicció Contenciosa Administrativa.   
B) Potestativament, recurs de reposició davant de l'òrgan que ha dictat este acte, en el termini d'un mes comptat a partir de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
Tot això, sense perjuí que els interessats puguen utilitzar qualsevol altra via que consideren oportuna en defensa dels seus drets.  
  
  
DISPOSICIÓ FINAL  
  
Esta resolució entrarà en vigor l'endemà de la publicació en el Diari Oficial de la Comunitat Valenciana.   
  
València, 4 d'abril de 2011.- El director de l'Institut Cartogràfic Valencià: Emilio Forcen Tárrega.  
  
  
ANNEX I  
  
Convocatòria pública de tres beques, per a la realització de pràctiques professionals en matèria de desenrotllament, aplicació de noves tecnologies i optimització de processos cartogràfics en l'ICV  
  
Primer. Objecte  
La present resolució té com a objecte convocar, en règim de concurrència competitiva i d'acord amb els principis de publicitat, transparència, concurrència, objectivitat, igualtat i no discriminació, tres beques, per a la realització de pràctiques professionals en matèria de desenrotllament, aplicació de noves tecnologies i optimització de processos cartogràfics en l'Institut Cartogràfic Valencià en les titulacions següents:  
- Una beca per a enginyers/es tècnics en Topografia o enginyers/es en Geodèsia.  
- Una beca per a enginyers/es tècnics en Informàtica o enginyer/es o llicenciat/des en Informàtica.  
- Una beca per a enginyers/es tècnics agrícoles.  
  
Segon. Requisits dels/es sol·licitants i forma d'acreditar-los  
Podran ser beneficiari/es de cada una de les beques previstes en la present convocatòria, aquelles persones físiques amb plena capacitat d'obrar, que no estant inhabilitades per a l'obtenció d'ajudes o subvencions públiques, reunisquen els requisits i condicions establides en la base tercera de la Resolució del president del Consell Rector de l'ICV de data 15 d'abril de 2010 (DOCV 6268, de 17 de maig de 2010), modificada parcialment mitjançant la Resolució del president del Consell rector de l'ICV de data 10 de febrer de 2011 (DOCV 6467, de 24 febrer de 2011), per la qual s'aproven les bases reguladores per a la concessió d'ajudes per a la realització de pràctiques professionals en matèria de desenrotllament, aplicació de noves tecnologies i optimització de processos cartogràfics en l'ICV,   
Per a poder optar a una beca, junt amb la sol·licitud continguda en l'annex II de la resolució referida en el paràgraf anterior, s'haurà de presentar la documentació següent:   
- Fotocòpia compulsada del DNI o targeta de residència en vigor.  
- Fotocòpia compulsada de la targeta sanitària.  
- De conformitat amb la Resolució del president del Consell Rector de l'ICV de data 10 de febrer de 2011 (DOCV 6467, de 24 de febrer de 2011), els candidats/es podran presentar certificació de tindre cursades totes les assignatures de la titulació i que tan sols tenen pendent d'aprovació, el projecte fi de carrera.  
- El becari haurà d'estar al corrent en el compliment de les seues obligacions tributàries i davant de la Seguretat Social, de conformitat amb el que establix l'article 14.1.e de la Llei 38/2003, General de Subvencions, per a la qual cosa podrà autoritzar l'ICV perquè obtinga directament l'acreditació del compliment de les obligacions tributàries i amb la Seguretat Social, a fi de simplificar i reduir les càrregues administratives en els procediments gestionats per l'administració de la Generalitat i el seu sector públic, de conformitat amb el que establix l'article 5 del Decret 165/2010, de 8 d'octubre, del Consell. En el cas de no reunir els requisits per a estar obligats a presentar les declaracions o documents a què es referixen les obligacions anteriors, aportarà la declaració responsable del dit extrem.  
- Declaració responsable de no estar percebent remuneració ni cap ajuda econòmica, per part de cap de les administracions públiques, ni haver sigut beneficiari de beca de pràctiques professionals en la Generalitat per un període igual o superior a 36 mesos, començant el còmput anterior, a partir de l'entrada en vigor del Decret 132/2009, de 4 de setembre, del Consell, pel qual es regula la concessió de beques, segons s'establix en la seua disposició transitòria segona.  
  
- Certificat mèdic acreditatiu de no patir cap malaltia ni limitació física o psíquica que impedisquen l'exercici i la realització dels treballs corresponents a les beques.  
En el cas que els documents exigits ja estigueren en poder de qualsevol òrgan de l'administració actuant, el sol·licitant podrà acollir-se al que establix l'apartat f) de l'article 35 de la Llei 30/1992, de Règim Jurídic de les Administracions i del Procediment Administratiu Comú, sempre que es faça constar la data i l'òrgan o dependència en què van ser presentats o si és el cas emesos i quan no hagen transcorregut mes de cinc anys des de la finalització del procediment a què corresponguen. En els supòsits d'impossibilitat material d'obtindre el document, l'òrgan competent podrà requerir al sol·licitant la seua presentació o, si no n'hi ha, l'acreditació per altres mitjans dels requisits a què es referix el document.   
  
Tercer. Duració de les beques  
El període inicial de duració de les beques serà de 12 mesos, a comptar del dia que s'indique en la corresponent resolució de concessió, sense perjuí de la possibilitat de pròrroga per un termini de 12 mesos més, sense necessitat de nova convocatòria, sempre que existisca la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle.  
  
Quart. Dotació de les beques  
L'import de cada beca tindrà una quantia màxima anual de 12.000,00 euros i el seu import s'abonarà per mensualitats vençudes a raó de 1.000,00 euros cada una d'elles, i no s'admet la realització de pagaments anticipats ni d'abonaments a compte. En tots els pagaments, si és procedent, s'efectuarà la corresponent retenció a compte de l'impost sobre la renda de les persones físiques.  
  
Quint. Termini, lloc i forma de presentació de sol·licituds  
1. El termini de presentació de sol·licituds serà de 15 dies hàbils, comptats a partir de l'endemà de la publicació d'esta convocatòria en el Diari Oficial de la Comunitat Valenciana.   
2. La sol·licitud per a poder optar a una beca es realitzarà utilitzant el model normalitzat que s'adjunta com a annex II en la Resolució del president del Consell rector de l'ICV de data 15 d'abril de 2010 (DOCV 6268, de 17 de maig de 2010).  
3. El formulari de sol·licitud estarà a disposició dels interessats/des, en la pròpia seu de l'Institut Cartogràfic Valencià, siti en 46575 València, carrer Sants Just i Pastor, 116, baixos, en la seu electrònica o portal institucional de la Generalitat en Internet () i en qualsevol oficina PROP.  
4. Les sol·licituds per a la concessió de la beca convocada podran presentar-se:   
- En el Registre de l'Institut Cartogràfic Valencià, siti en 46889 València, carrer Sants Just i Pastor, 116, baixos.  
- O en qualsevol de les dependències previstes en l'article 38, paràgraf quart, de la Llei 30/1992, de Règim Jurídic de les Administracions Públiques i del Procediment Administratiu Comú. En este cas, els interessats hauran de remetre per mitjà de fax al número 929 683 574 de l'Institut Cartogràfic Valencià, còpia de l'annex II, en el qual conste el segell i la data de presentació en el registre oficial corresponent.  
- Els que així ho desitgen, podran realitzar la presentació i registre de sol·licituds, per mitjans electrònics, i sol·licitar que les comunicacions i notificacions es practiquen per la dita via, una vegada transcorregut el termini previst en la disposició addicional quinta del Decret 132/2009, de 4 de setembre, del Consell, pel que regula la concessió de beques.  
- Estos tràmits tindran plena validesa d'acord amb les condicions i requisits previstos en la Llei 11/2007, de 22 de juny, d'Accés Electrònic dels Ciutadans als Servicis Públics, així com en el Decret 18/2004, de 13 de febrer, del Consell, de creació del Registre Telemàtic de la Generalitat i regulació de les notificacions telemàtiques de la Generalitat. A fi de complir amb els requisits de seguretat establits, la designació de la direcció o bústia de correu electrònic, a l'efecte de la pràctica de notificacions a l'interessat, haurà de correspondre amb la proporcionada per la Generalitat amb domini .  
  
5. Les dades personals de les persones sol·licitants, arreplegades en el transcurs del procediment, seran incloses en un fitxer automatitzat de l'Institut Cartogràfic Valencià, en els termes i condicions que s'arrepleguen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el reglament de desplegament de la referida llei orgànica.  
  
Sext. Comissió de valoració de sol·licituds  
Per a l'examen de les sol·licituds es constituirà una comissió avaluadora que estarà integrada pels membres següents:   
Titulars  
a) President:   
- Luis Ferreres Mora, cap de Servici de Projectes Cartogràfics de l'ICV.  
b). Vocals:   
- Laura Cabezudo de la Muela, tècnica de l'ICV.  
- Santiago Yudici Oliver, tècnica de l'ICV.  
- José María Rodríguez Martínez, tècnic de l'ICV.  
c) Secretària:  
- Antonia Piñero Sandoval, funcionària de l'ICV.  
La Comissió Avaluadora adaptarà el seu funcionament al que establix la convocatòria i de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administrativa Comú.   
  
Sèptim. Procediment de selecció  
1. L'avaluació i selecció de les sol·licituds, es desenrotllarà en dos fases, segons es conté en la base sexta de les condicions generals establides en la resolució del president del Consell Rector de l'ICV de data 15 d'abril de 2010 (DOCV 6268, de data 17 de maig de 2010), i s'ajustarà la valoració dels mèrits al·legats pels candidats/es en la sol·licitud i currículum aportats, a l'escala i barem establit en la referida resolució.  
  
Quant a valoració d'altres mèrits, segons es conté en la base sexta, apartat G) de les condicions generals establides en la Resolució del president del Consell Rector de l'ICV de data 15 d'abril de 2010 (DOCV 6268, de 17 de maig de 2010), es tindran en consideració a l'efecte d'avaluació dels/es candidats/es, els següents:  
  
- Per a beca d'enginyers/es tècnics en Topografia o enginyers/es en Geodèsia, coneixements en la realització d'aerotriangulacions, tractament de dades LiDAR, generació d'ortofotos i mosaics.  
- Per a beca d'enginyers/es tècnics en Informàtica o enginyer/es o llicenciat/des en Informàtica, coneixements en programació d'aplicacions web, es valorarà favorablement programació en php i JavaScript, inclosos en el currículum a aportar.  
- Per a beca d'enginyers/es tècnics agrícoles, haver cursat i aprovat en la carrera l'assignatura Sistemes d'Informació Geogràfica Aplicats a l'Agricultura.  
Junt amb els documents exigits en el punt segon de la present resolució referit a requisits dels candidats/es sol·licitants i forma d'acreditar-los, s'hauran d'aportar a més, els següents:  
- Fotocòpia compulsada del corresponent expedient acadèmic.   
- Currículum, segons model establit en la Resolució del president del Consell Rector de l'ICV de data 15 d'abril de 2010 (DOCV 6268, de 17 de maig de 2010), que necessàriament haurà d'anar acompanyat dels documents acreditatius corresponents, segons es conté en la base sexta de condicions generals, establides en la referida resolució.  
  
2. La puntuació total dels/es sol·licitants, serà la suma de les puntuacions obtingudes en la primera i segona fase.   
3. La comissió de valoració de sol·licituds, elaborarà una proposta de concessió de la beca, dins del mes següent des de la finalització del termini de presentació de sol·licituds, que contindrà la relació del beneficiari/a i una bossa de reserva, per si es produïra alguna vacant.   
  
  
Octau. Concessió de les beques, pròrroga, notificació i publicitat  
1. Les beques seran adjudicades mitjançant una resolució del director de l'Institut Cartogràfic Valencià, a la vista de la proposta de la Comissió Avaluadora, dins del termini i condicions establides en la base sèptima de les condicions generals establides en la Resolució del president del Consell Rector de l'ICV de data 15 d'abril de 2010 (DOCV 6268, de 17 de maig de 2010).  
2. Si és el cas, la/s pròrroga/s de la/s beca/s, segons es conté en el punt tercer, de la present resolució, s'efectuarà mitjançant una resolució del director de l'ICV, amb un informe previ del cap del Servici de Projectes Cartogràfics.  
3. La resolució de concessió de la/s beca/s, es publicarà en el Diari Oficial de la Comunitat Valenciana, acte que, d'acord amb els articles 58, 59 i 60 de la Llei 30/1992, de Règim Jurídic de les Administracions Públiques i del Procediment Administratiu Comú, assortirà els efectes de notificació als interessats, i s'inserirà a més la informació corresponent a l'adjudicació en la seu electrònica i en el portal institucional de la Generalitat .  
  
4. La resolució de concessió de beca/s esgota la via administrativa i contra ella podrà interposar-se recurs de reposició davant de l'òrgan que va dictar l'acte, en el termini d'un mes a comptar de l'endemà de la notificació de la resolució corresponent, o recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar del següent al de la notificació de la resolució corresponent.  
  
  
Nové. Drets i obligacions del beneficiari/a  
- L'acceptació de la beca pel beneficiari/a, implica el compromís de conformitat amb les regles establides per l'ICV per al seguiment de les mateixes, d'acord amb les determinacions arreplegades en la base novena de la Resolució del president del Consell Rector de l'ICV de data 15 d'abril de 2010 (DOCV 6268, de 17 de maig de 2010).  
  
- Així mateix, el/la beneficiari/a de la beca, assumirà les obligacions establides en l'article 14 de la Llei 38/2003, de 17 de novembre, General de Subvencions.  
  
Deu. Característiques del desenrotllament de les beques  
1. L'exercici de l'activitat de pràctiques professionals objecte de cada beca, exigix, com a requisit indispensable, la presència física del/la becari/a en les dependències de l'ICV.  
2. Per a l'exercici de l'activitat de pràctiques professionals objecte de la/s beca/s, el tutor del becari/a designat, elaborarà un programa anual que serà aprovat pel director de l'ICV, en el qual es marcaran els objectius i resultats a obtindre en cada àrea de coneixement.  
  
Onze. Naturalesa jurídica de la relació entre els candidats/es seleccionats/des i l'ICV  
La condició de becari/a, no generarà relació laboral o cap administrativa amb l'ICV o la Generalitat Valenciana. La condició d'integrant de la bossa de reserva de becaris/es tampoc generarà en cap moment cap relació laboral amb l'ICV o la Generalitat Valenciana, ni compromís d'accedir en qualsevol moment a la condició de becari/a.  
  
Dotze. Pèrdua del dret i reintegrament de quantitats percebudes pel becari/a  
1. Es produirà la pèrdua del dret al cobrament total o parcial de la beca, amb audiència prèvia a la persona interessada per període de 10 dies, en el supòsit de falta de justificació o de concurrència d'alguna de les causes previstes en l'article 37 de la Llei 38/2003, de 17 de novembre, General de Subvencions.  
2. Procedirà el reintegrament de la quantitat percebuda i l'exigència de l'interés de demora corresponent des del moment del pagament de l'ajuda fins a la data en què s'acorde la procedència del reintegrament, d'acord amb el que disposa l'article 37 de la Llei 38/2003, de 17 de novembre, General de Subvencions, així com en els casos continguts en la base octava, en qualsevol dels distints apartats del punt 7 de la Resolució del president del Consell Rector de l'ICV de data 15 d'abril de 2010, (DOCV 6268, de 17 de maig de 2010).